b"\n_START_ARTICLE_\nDebat\n_START_PARAGRAPH_\nUn debat \xc3\xa9s un di\xc3\xa0leg entre dues o m\xc3\xa9s persones que intenten exposar el seu punt de vista sobre un tema com\xc3\xba i conv\xc3\xa8ncer l'altre de la veracitat o bondat de la pr\xc3\xb2pia opini\xc3\xb3. T\xc3\xa9 un car\xc3\xa0cter m\xc3\xa9s formal que la simple conversa i a vegades pot comptar amb la pres\xc3\xa8ncia d'un moderador que cedeix el torn de paraula i fixa les normes per a l'intercanvi de parers. _NEWLINE_Els debats s\xc3\xb3n freq\xc3\xbcents en educaci\xc3\xb3 com a m\xc3\xa8tode per fer reflexionar els assistents. Igualment s\xc3\xb3n propis de l'\xc3\xa0mbit universitari, en forma de col\xc2\xb7loquis o taules rodones sobre una q\xc3\xbcesti\xc3\xb3 rellevant i on el p\xc3\xbablic pot intervenir fent preguntes als que estan debatent. Els contertulis de programes period\xc3\xadstics o els candidats pol\xc3\xadtics tamb\xc3\xa9 apareixen als mitjans de comunicaci\xc3\xb3 fent debats. _NEWLINE_Molts dels debats que es creen avu\xc3\xad en dia es poden trobar a la xarxa d'internet. Tenint en compte el moment en qu\xc3\xa8 es produeix la comunicaci\xc3\xb3, en trobem dues formes: els asincr\xc3\xb2nics i els sincr\xc3\xb2nics. Un exemple de debat sincr\xc3\xb2nic \xc3\xa9s una videoconfer\xc3\xa8ncia, mentre que exemples d'asincr\xc3\xb2nic s\xc3\xb3n els f\xc3\xb2rums i els correus electr\xc3\xb2nics.\n_START_SECTION_\nDebats a internet\n_START_PARAGRAPH_\nEls debats a internet s\xc3\xb3n una possibilitat de debat traslladat a la web i amb diferents eines multim\xc3\xa8dia. Principalment el recurs m\xc3\xa9s utilitzat per a debatre a la xarxa eren els f\xc3\xb2rums, gr\xc3\xa0cies a l'arribada de la web 2.0, els debats a la xarxa, van comen\xc3\xa7ar a funcionar en altres plataformes i eines a la xarxa: F\xc3\xb2rum, Blogs, Wiki, Xarxa social, Correu electr\xc3\xb2nic._NEWLINE_Moltes d'aquestes plataformes o eines multim\xc3\xa8dia no serveixen directament per a realitzar debats a la xarxa, si no que una de les seves propietats serveix per a generar debat i realitzar-lo."